|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27. decembrī** |  **Nr. GND/2024/** |
|  |  **(protokols Nr. ; .p.)** |

**Par pašvaldības līdzfinansējumu biedrības “Jaungulbenes attīstības biedrība” projektam “Jaungulbenes stacijas vēsturiskā laukuma atjaunošana”**

Gulbenes novada pašvaldībā 2024.gada 12.decembrī saņemts biedrības “Jaungulbenes attīstības biedrība”, reģ.nr. 40008338033, iesniegums (dokumentu vadības sistēmā reģ. nr. GND/5.15.1/24/2632-J), kurā biedrība “Jaungulbenes attīstības biedrība” lūdz Gulbenes novada pašvaldības domi atbalstīt biedrības “Jaungulbenes attīstības biedrība” projektu “Jaungulbenes stacijas vēsturiskā laukuma atjaunošana”, ar projekta realizācijai nepieciešamo līdzfinansējumu 10% jeb 4759,91 EUR (četri tūkstoši septiņi simti piecdesmit deviņi *euro* deviņdesmit viens cents) līdz 30% jeb 14279,72 EUR (četrpadsmit tūkstoši divi simti septiņdesmit deviņi *euro* septiņdesmit divi centi) apmērā no projekta kopējām izmaksām.

Jaungulbenes attīstības biedrība iesniedza pieteikumu biedrības “SATEKA” izsludinātajā LEADER projektu konkursā, rīcībā SLP2 “Vietējās kopienas vajadzībās balstītas publiskās infrastruktūras izveide un pakalpojumu pieejamības nodrošināšana”. Iesniegtais projekts “Jaungulbenes stacijas vēsturiskā laukuma atjaunošana” paredz atjaunot vēsturisko akmens bruģa segumu stāvlaukumam un stāvlaukuma pievadam, kā arī uzstādīt informatīvo stendu Gulbenes novada pašvaldībai piederošā nekustamā īpašuma Jaungulbenes pagastā ar nosaukumu “Stacija”, kadastra numurs 5060 004 0338, sastāvā ietilpstošajā zemes vienībā ar kadastra apzīmējumu 5060 004 0338. Projekta ilgtermiņa mērķis ir paaugstināt Jaungulbenes dzīves vides kvalitāti un tūrisma potenciālu, uzlabojot Jaungulbenes stacijas infrastruktūras vizuālo pievilcību, pieejamību individuāliem apmeklētājiem un publisku pasākumu norisēm un izceļot tās vēsturisko nozīmi.

Biedrība “Jaungulbenes attīstības biedrība” 2024.gada 16.novembrī ir saņēmusi biedrības “SATEKA” 2024.gada 14.novembra lēmumu (skat.pielikumā), kurā tā norāda, ka ir izvērtējusi biedrības “Jaungulbenes attīstības biedrība” projekta iesniegumu Nr.2024/CL01/2/C0LA19.22.02/6 “Jaungulbenes stacijas vēsturiskā laukuma atjaunošana” un informē, ka projekts atbilstības SVVA stratēģijai un tam ir iespēja pretendēt uz finansējumu, norādot, ka projektā plānotās darbības nav inovatīvas visā biedrības teritorijā un nav izpildījis SVVA stratēģijā noteiktos nosacījumus paaugstinātas atbalsta intensitātes saņemšanai biedrības “SATEKA” noteiktajos kritērijos paaugstinātas intensitātes saņemšanai.

Projekta “Jaungulbenes stacijas vēsturiskā laukuma atjaunošana” kopējās izmaksas paredzētas 47599,08 EUR (četrdesmit septiņi tūkstoši pieci simti deviņdesmit deviņi *euro* astoņi centi), attiecināmās izmaksas 35000,00 EUR (trīsdesmit pieci tūkstoši *euro* nulle centi), tajā skaitā publiskais finansējums 24500,00 EUR (divdesmit četri tūkstoši pieci simti *euro* nulle centi) apmērā.

Gulbenes novada pašvaldībai nav vienotu kritēriju biedrību projektu līdzfinansēšanai, taču tiek ievēroti vienlīdzības principi.

Ņemot vērā iepriekš minēto, pamatojoties uz Pašvaldību likuma 4.panta pirmās daļas 2.punktu, kas nosaka, ka pašvaldībām autonomās funkcijas ir gādāt par pašvaldības administratīvās teritorijas labiekārtošanu un sanitāro tīrību; 4.panta pirmās daļas 12.punktu, kas nosaka, ka pašvaldībām autonomās funkcijas ir sekmēt saimniecisko darbību pašvaldības administratīvajā teritorijā un sniegt tai atbalstu, 5.panta pirmo daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, kā arī ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. Projekta Lauku atbalsta dienestā apstiprināšanas gadījumā PIEŠĶIRT biedrības “Jaungulbenes attīstības biedrība” projekta “Jaungulbenes stacijas vēsturiskā laukuma atjaunošana” īstenošanai **līdzfinansējumu 10% apmērā no projekta attiecināmajām izmaksām** jeb 3500,00 EUR (trīs tūkstoši pieci simti *euro* nulle centi) apmērā.
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētājs A.Caunītis